Document ID: 32002R1333

Κανονισμός (ΕΚ) αριθ. 1333/2002 της Επιτροπής
της 23ης Ιουλίου 2002
για παρέκκλιση του κανονισμού (ΕΚ) αριθ. 2535/2001 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, που αφορά την κοινή οργάνωση των αγορών στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 509/2002 της Επιτροπής(2), και ιδίως το άρθρο 26 παράγραφος 3,
Εκτιμώντας τα ακόλουθα:
(1) Οι αρχές της Λιθουανίας ενημέρωσαν την Επιτροπή ότι έχουν προβλέψει συμπληρωματικούς κτηνιατρικούς ελέγχους για να βεβαιωθούν ότι το αποβουτυρωμένο γάλα σε σκόνη που προορίζεται για εξαγωγή στην Ευρωπαϊκή Κοινότητα στο πλαίσιο της δασμολογικής ποσόστωσης αριθ. 09.4554, που προβλέπει ο κανονισμός (ΕΚ) αριθ. 2766/2000 του Συμβουλίου, της 14ης Δεκεμβρίου 2000, για τη θέσπιση ορισμένων παραχωρήσεων υπό τη μορφή κοινοτικών δασμολογικών ποσοστώσεων για ορισμένα γεωργικά προϊόντα και για την προσαρμογή, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία με τη Λιθουανία(3) πληροί τους όρους που προβλέπει η οδηγία 92/46/ΕΟΚ του Συμβουλίου, της 16ης Ιουνίου 1992, σχετικά με τη θέσπιση των υγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα(4), καθώς και η οδηγία 96/23/ΕΚ του Συμβουλίου, της 29ης Απριλίου 1996, σχετικάμε τη λήψη μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους(5). Λόγω των δυσκολιών που συνεπάγονται όλα αυτά για τους εισαγωγείς που διαθέτουν πιστοποιητικά τα οποία λήγουν στις 30 Ιουνίου 2002 το αργότερο, κρίνεται σκόπιμο να παραταθεί η διάρκεια της ισχύος των εν λόγω πιστοποιητικών.
(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση του άρθρου 16 παράγραφος 3 του κανονισμού (ΕΚ) αριθ. 2535/2001 της Επιτροπής(6), η ισχύς των πιστοποιητικών εισαγωγής που χορηγήθηκαν κατά τη διάρκεια του πρώτου εξαμήνου του έτους 2002 για την εισαγωγή προϊόντων που καλύπτονται από τη δασμολογική ποσόστωση αριθ. 09.4554, που προβλέπεται από το παράρτημα I μέρος B σημείο 9 του εν λόγω κανονισμού, λήγει στις 30 Σεπτεμβρίου 2002.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουλίου 2002.

Labels: 3
17